Jānis Streičs
Jānis Streičs (sündinud 26. septembril 1936 Preiļi vallas) on läti filmilavastaja ja stsenarist. Jānis Streičs lõpetas 1955. aastal Rēzekne Pedagoogilise Kooli. Lõpetamise järel töötas lühikest aega õpetajana ja võeti seejärel sundajateenistusse Nõukogude armees. 1963. aastal lõpetas ta Läti Riikliku Konservatooriumi teatriteaduskonna lavastajana. 1963–1990 töötas ta Riia Filmistuudios filmilavastajana. Aastatel 1991–1995 oli ta Läti Kinematografistide Liidu esimees.